
Magyar ember eszik banánt?

Divatos vagyok és dekoratív, tudom hogy kiraknának engem a nappalijuk falára, nemde? Pont beférek a hiperszuper, csúcsisztikus plazma televíziójuk és az igen drága rózsaszín unikornisbőr kanapéjuk közé. Nézzenek csak rám megfelelek a jelenkor követelményeinek, a színeim nagyon kellemesek hangulatosak és harmonikusak. Vidámságot és boldogságot hozok az életükbe, megváltoztatom a mindennapjaikat, biztosan szükségük van rám, vegyenek meg, most azonnal! Nem? Miért nem? Tehát azt mondja, hogy művészetnek nem szabad a kapitalista trendet szolgálnia? De hát kit nem érint az egzisztenciális fenyegetettség? Vagy mégsem találnak olyan kellemes társaságnak? Hát, ha nem kellek elegyek duzzogni…



